**สรุปความคิดเห็นและความต้องการของประชาชนด้านการจัดการศึกษาจังหวัดเพชรบูรณ์**

สำนักงานศึกษาธิการจังหวัดเพชรบูรณ์ ได้ดำเนินการจัดประชุมรับฟังความคิดเห็นการจัดทำแผนพัฒนาการศึกษาจังหวัดเพชรบูรณ์ เมื่อวันที่ 21 กรกฎาคม 2559 ณ อาคารศูนย์พัฒนาศักยภาพการศึกษาและอาชีพ โรงเรียนอนุบาลเพชรบูรณ์ อำเภอเมืองเพชรบูรณ์ จังหวัดเพชรบูรณ์ ผลการประชุมสรุปได้ดังนี้

**1. ประเด็นที่ได้จากผู้เข้าร่วมเสาวนา**

* 1. จังหวัดเพชรบูรณ์มีจุดเด่นของจังหวัดเพชรบูรณ์ คือด้านความปลอดภัยในชีวิต มีจุดแข็ง

ด้านการผลิตผลผลิตทางเกษตรที่หลากหลาย และการท่องเที่ยวเชิงนิเวศน์ แต่ยังมีจุดอ่อนด้านการศึกษา ใน 2 ประเด็น คือ ด้านโอกาสทางการศึกษา ที่ยังมีเด็กตกหล่น เด็กออกกลางคัน และด้านคุณภาพการศึกษา ที่มีผลการทดสอบทางการศึกษาระดับการศึกษาขั้นพื้นฐาน (O-NET) ยังต่ำกว่าค่าเฉลี่ยระดับประเทศ

* 1. จังหวัดเพชรบูรณ์ เป็นจุดเชื่อมต่อเส้นทางสายเศรษฐกิจ East – West Economic

Corridor ซึ่งจังหวัดตากที่เป็นที่ตั้งของเขตเศรษฐกิจพิเศษ เป็นศูนย์กลางการขนถ่ายสินค้าและศูนย์กลางการเดินทางระหว่างภูมิภาค ส่งผลให้เศรษฐกิจเกิดการขยายตัว เอื้อให้การผลิตสินค้าเพื่อการส่งออกจะสามารถขยายตัวได้ ตลอดจนความต้องการด้านแรงงานในอาชีพที่หลากหลาย การจัดการศึกษาจึงควรส่งเสริมให้เป็นการเรียนเพื่อการมีงานทำ มีอาชีพรองรับการขยายตัวทางเศรษฐกิจตามเส้นทาง East - West Economic Corridor

* 1. การพัฒนาคุณภาพการศึกษา การพัฒนาคุณภาพการศึกษาจะต้องวิเคราะห์จาก

1.3.1 การจัดการเรียนรู้ ประกอบด้วย

1) หลักสูตรการจัดการศึกษา

2) กระบวนการจัดการเรียนการสอน

3) การวัดและประเมินผลการศึกษา

1.3.2 การใช้ระบบดูแลช่วยเหลือนักเรียน ต้องรู้จักนักเรียนเป็นรายบุคคล การแนะแนว

1.3.3 ระบบการบริหารจัดการที่ดีเพื่อจะบริการอย่างไรที่จะพัฒนาคุณภาพการศึกษา

ในองค์รวมได้อย่างมีประสิทธิภาพ

ประเทศสหรัฐอเมริกา มีการพัฒนาคุณภาพองค์รวมประกอบด้วย 3 เรื่อง คือ 1) ระบบการบริหารจัดการด้วยข้อมูล (Management by data) 2) การบริหารการศึกษาของทุกรัฐต้องทำอย่างต่อเนื่อง และ 3) การบริหารจัดการโดยการคิดเชิงระบบ

การจัดทำแผนพัฒนาการศึกษาต้องมีพิมพ์เขียว ต้องสามารถนำไปสู่การปฏิบัติจริง การจัดการเรียนการสอนต้องฝึกเด็กให้สามารถศึกษาหาความรู้ได้ด้วยตนเอง เน้นให้ผู้เรียนมีความรับผิดชอบ ระบบดูแลช่วยเหลือนักเรียนต้องสามารถดูแลเด็กได้

* 1. การผลิตคนให้เล็ก แต่มีคุณภาพ คือ มีความรู้ มีทักษะ มีความสามารถ การจัดการเรียนรู้

ต้องเน้นเพิ่มทักษะความสามารถ

* 1. การผลิตแรงงานออกสู่ตลาดแรงงานเพื่อเข้าสู่ภาคการผลิตเข้าสู่

1.5.1 ภาคอุตสาหกรรม โรงงานอุตสาหกรรม

1.5.2 บริการของจังหวัดคือ โรงพยาบาล สถานที่ท่องเที่ยว และที่พัก

1.5.3 การผลิตคนเข้าสู่ธุรกิจ SME การผลิตเด็กรุ่นใหม่ที่สามารถประกอบกิจการ หรือต่อยอดการผลิตได้

คุณลักษณะของบุคคลที่ภาคอุตสาหกรรมต้องการ “ต้องทำงานได้จริง มีประสบการณ์ มีคุณธรรม มีความอดทน เอาใจใส่ต่อการทำงาน”

1.6 การท่องเที่ยว ในธุรกิจการท่องเที่ยว เจ้าบ้านต้องเป็นเจ้าบ้านที่ดีในการให้บริการการจัด

ทำหลักสูตรการศึกษาของสถานศึกษา อยากให้นำเรื่องการท่องเที่ยวไปบรรจุไว้ในหลักสูตร กำหนดให้พัฒนาทักษะด้านกีฬาในโรงเรียน และส่งเสริมให้เด็กที่มีความสามารถพิเศษด้านกีฬาให้เข้าสู่เส้นทางการเป็นนักกีฬา

* 1. ส่งเสริมให้มีพื้นที่สีเขียว (Green Local) เพื่อผลิตและส่งเสริม Green Market

ของจังหวัดเพชรบูรณ์

1.8 การแนะแนวนักเรียนให้มีความรู้ความเข้าใจเกี่ยวกับอาชีพเพื่อการมีงานทำและร่วมมือ

กับสถานประกอบการในการพัฒนาทักษะฝีมือของผู้เรียน

**2. ประเด็นที่ได้จากการรับฟังความคิดเห็นจากผู้เข้าร่วมประชุม**

**2.1 วิสัยทัศน์** สำนักงานศึกษาธิการจังหวัดเพชรบูรณ์ ได้เสนอร่างวิสัยทัศน์ให้ผู้เข้าร่วมประชุมรับฟังความคิดเห็นพิจารณา วิสัยทัศน์ที่ผู้เข้าร่วมประชุมเห็นด้วย เรียงลำดับจากมากไปหาน้อย ดังนี้

ลำดับที่ 1 “การศึกษาจังหวัดเพชรบูรณ์ ผู้เรียนมีคุณภาพ สถานศึกษามีมาตรฐาน   
บริหารตามหลักธรรมาภิบาล”

ลำดับที่ 2 “การศึกษาจังหวัดเพชรบูรณ์มีคุณภาพมาตรฐานบนพื้นฐานความเป็นไทย”

ลำดับที่ 3 “การศึกษาจังหวัดเพชรบูรณ์ บริหารตามหลักธรรมาภิบาล ผู้เรียนมีคุณภาพและมาตรฐาน”

ลำดับที่ 4 “คนเพชรบูรณ์ได้รับโอกาสและคุณภาพทางการศึกษาอย่างเท่าเทียม”

“การศึกษาสร้างคน สร้างงาน สร้างชาติ”

และวิสัยทัศน์ที่ผู้ประชุมเสนอเพิ่มเติม ได้แก่

“การศึกษาของจังหวัดเพชรบูรณ์ มีคุณภาพตามมาตรฐานสากล บนพื้นฐานความเป็นไทย

ได้รับโอกาสอย่างเท่าเทียม”

**2.2 คุณลักษณะผู้เรียนในจังหวัดเพชรบูรณ์** สำนักงานศึกษาธิการจังหวัดเพชรบูรณ์ ได้เสนอ

ร่างคุณลักษณะผู้เรียนในจังหวัดเพชรบูรณ์เพื่อให้ผู้เข้าร่วมประชุมรับฟังความคิดเห็นพิจารณาร่างคุณลักษณะผู้เรียนในจังหวัดเพชรบูรณ์ที่ผู้เข้าร่วมประชุมเห็นด้วย เรียงลำดับจากมากไปหาน้อย ได้ดังนี้

ลำดับที่ 1 “ลูกพ่อขุนผาเมือง เป็นคนดี มีวินัย ใฝ่เรียนรู้ สู้งาน”

ลำดับที่ 2 “คนเพชรบูรณ์เป็นคนดี เรียนดี มีอาชีพ”

“คนเพชรบูรณ์เป็นคนดี รักบ้านเกิด เชิดชูคุณธรรม”

ลำดับที่ 3 “ลูกพ่อขุนผาเมืองเป็นคนดี เป็นคนเก่ง มีความรับผิดชอบ”

“ลูกเพชรบูรณ์เป็นคนดี มีวินัย มีความรับผิดชอบ”

และคุณลักษณะผู้เรียนในจังหวัดเพชรบูรณ์ที่ผู้เข้าร่วมประชุมเสนอเพิ่มเติม มีดังนี้

1. “ลูกพ่อขุนผาเมืองเรียนดี เรียนเก่ง มีความสุข ซื่อสัตย์ สู้งาน”
2. “ลูกพ่อขุนผาเมืองเป็นคนดี มีวินัย ใฝ่เรียนรู้ สู้งาน ร่วมสืบสานความเป็นไทย”
3. “คนเพชรบูรณ์เป็นคนดี มีวินัย ใฝ่เรียนรู้ สู้งาน รักบ้านเกิด”
4. “ลูกพ่อขุนเป็นคนดี มีวินัย ใฝ่เรียนรู้ สู้งาน น้อมนำหลักปรัชญาเศรษฐกิจพอเพียง

สู่การดำรงชีวิต”

1. “ลูกพ่อขุนผาเมืองเป็นคนดี มีวินัย รักบ้านเกิด เชิดชูคุณธรรม”

**3. ทิศทางการจัดทำแผนพัฒนาการศึกษาจังหวัดเพชรบูรณ์**

จากประเด็นที่ได้จากการเสวนาทิศทางการจัดการศึกษา และประเด็นที่ได้จากการรับฟังความคิดเห็นจากการประชุมรับฟังความคิดเห็น สำนักงานศึกษาธิการจังหวัดเพชรบูรณ์ ได้สรุปประเด็นความต้องการในการจัดทำแผนพัฒนาการศึกษาจังหวัดเพชรบูรณ์ได้ 5 ประเด็น ดังนี้

**3.1 ประเด็นด้านคุณภาพการศึกษา**

3.1.1 ยกระดับคุณภาพการศึกษา (O-NET) โดยใช้ ARPIH

3.1.2 การนำความรู้เกี่ยวกับการท่องเที่ยวมาจัดทำหลักสูตรสถานศึกษา

3.1.3 การส่งเสริมเด็กที่มีความสามารถพิเศษ

3.1.4 การดำเนินโครงการ “ลดเวลาเรียน เพิ่มเวลารู้”

3.1.5 การวัดและประเมินผลการจัดการศึกษา

**3.2 ประเด็นด้านโอกาสทางการศึกษา**

3.2.1 การแก้ไขปัญหาเด็กตกหล่น เด็กออกกลางคัน

3.2.2 การจัดการศึกษาเพื่ออาชีพและการมีงานทำ

3.2.3 การพัฒนาระบบดูแลช่วยเหลือนักเรียน

**3.3 ประเด็นด้านคุณภาพครูและบุคลากรทางการศึกษา**

3.3.1 การผลิตกำลังคนให้ตรงกับความต้องการของประเทศ

**3.4 ประเด็นด้านมาตรฐานการศึกษา**

3.4.1 ภายใน 5 ปี โรงเรียนทุกแห่งในจังหวัดเพชรบูรณ์ จะจัดการเรียนการสอนในรูปแบบ STEM ศึกษา

3.4.2 โรงเรียนมาตรฐานสากล โดยใช้พื้นที่เป็นฐาน และใช้แหล่งท่องเที่ยวเป็นฐาน

3.4.3 โรงเรียนประชารัฐ

**3.5 ประเด็นด้านการบริหารจัดการศึกษา**

3.5.1 การบริหารจัดการโรงเรียนขนาดเล็ก

3.5.2 การศึกษาทางไกลผ่านดาวเทียม (DLTV)

3.5.3 การพัฒนาคุณภาพการศึกษาด้วยเทคโนโลยีสารสนเทศ (DLIT)

**การวิเคราะห์สภาพแวดล้อม (SWOT Analysis)**

การวิเคราะห์ศักยภาพและสภาพแวดล้อม (SWOT) ของจังหวัดเพชรบูรณ์ มีดังนี้

**ผลการวิเคราะห์สภาพแวดล้อมภายใน (Internal Environment)**

| **จุดแข็ง (Strength)** | **จุดอ่อน (Weaknesses)** |
| --- | --- |
| 1. โครงการสร้างและการบริหารจัดการศึกษาของหน่วยงานทางการศึกษาจังหวัดเพชรบูรณ์ มีความเป็นเอกภาพ โปร่งใส ยึดหลัก ธรรมาภิบาล รวมทั้งกระทรวงศึกษาธิการกำหนดให้มีคณะกรรมการศึกษาธิการจังหวัด “กศจ.” เพื่อการขับเคลื่อนการปฏิรูปการศึกษาของกระทรวงศึกษาธิการในภูมิภาคตามคำสั่ง คสช. 2. มีหน่วยงานทางการศึกษาในพื้นที่ทุกระดับทุกประเภทและหลักสูตรการจัดการศึกษามีความหลากหลาย ตอบสนองความต้องการของผู้เรียนทุกระดับ ทุกประเภท 3. มีสถานศึกษาขั้นพื้นฐานที่ให้บริการครอบคลุมทุกพื้นที่ 4. สถานศึกษาสามารถบริหารจัดการงบประมาณอุดหนุนรายหัวได้ตามความต้องการของสถานศึกษา 5. มีสถาบันการศึกษาที่ผลิตครู 6. สถานศึกษามีการจัดกิจกรรม/โครงการส่งเสริมคุณธรรม จริยธรรมอย่างต่อเนื่อง | 1. อัตราการเรียนต่อสายอาชีพของนักเรียนที่สำเร็จการศึกษาระดับมัธยมตอนต้น น้อยกว่าร้อยละ 50 เนื่องจากผู้ปกครองและนักเรียนมีแนวคิดในการเรียนต่อในระดับมหาวิทยาลัยมากกว่า 2. สัดส่วนของบุคลากรด้านวิชาชีพต่อจำนวนนักเรียนไม่เพียงพอและไม่เหมาะสมเนื่องจากค่านิยมในสังคมต่อการเรียนต่อสายอาชีพน้อยกว่าการเรียนต่อสายสามัญ 3. ผลการทดสอบระดับชาติ (O-NET) ของนักเรียนระดับการศึกษาขั้นพื้นฐานมีค่าเฉลี่ยต่ำกว่าระดับชาติ อยู่ในลำดับที่ 67 ของประเทศ เนื่องจากมีโรงเรียนขนาดเล็กมากกว่าร้อยละ 50 ของโรงเรียนทั้งหมด 4. ขาดแคลนบุคลากรทางการศึกษา ครูผู้สอนไม่ครบชั้น ครูสอนไม่ตรงวิชาเอก ครูสอนไม่เต็มเวลา เนื่องจากมีภารกิจอื่นที่นอกเหนือจากการเรียนการสอน 5. สื่อการเรียนการสอนไม่เพียงพอและไม่ทันสมัยและใช้สื่อเทคโนโลยียังไม่ครอบคลุมทุกพื้นที่ 6. การตรวจสอบ ติดตามและประเมินผลขาดความต่อเนื่อง และไม่ได้นำผลการตรวจสอบมาแก้ไขปัญหา/พัฒนา 7. ขาดการทำวิจัย/นักวิจัยที่สามารถเชื่อมโยงงานวิจัยไปสู่การพัฒนา 8. ขาดการจัดการศึกษาที่มีประสิทธิภาพในการสร้างอาชีพที่ตรงกับความต้องการของตลาดแรงงาน 9. ผู้เรียนยังขาดทักษะในการประกอบอาชีพ |

**ผลการวิเคราะห์สภาพแวดล้อมภายนอก (External Environment)**

| **โอกาส (Opportunities)** | **อุปสรรค (Threat)** |
| --- | --- |
| 1. จังหวัดเพชรบูรณ์ เป็นแหล่งท่องเที่ยวทางธรรมชาติและแหล่งเรียนรู้ทางประวัติศาสตร์ที่สำคัญ นักท่องเที่ยวสามารถเดินทางท่องเที่ยวได้ตลอดปี ซึ่งเอื้อต่อการจ้างงานให้ผู้ประกอบการและลูกจ้างมีรายได้ตลอดทั้งปี 2. จังหวัดเพชรบูรณ์มีเส้นทางการคมนาคมที่สะดวกในการเดินทางไปภาคเหนือ ภาคตะออกเฉียงเหนือ ภาคกลาง 3. จังหวัดเพชรบูรณ์เป็นตลาดสินค้าประเภทผักและผลไม้สดเมืองหนาว 4. จังหวัดเพชรบูรณ์ มีหน่วยงานที่สนับสนุนการ ฝึกอาชีพ 5. ได้รับความร่วมมือจากภาคีเครือข่ายในการสนับสนุนการจัดการศึกษา 6. มีสถาบันการศึกษาที่ผลิตครู | 1. ผู้ปกครองนักเรียนส่วนใหญ่ยังมีฐานะยากจน ขาดปัจจัยเกลือหนุนที่นอกเหนือจากรัฐบาลสนับสนุน ส่งผลให้นักเรียนบางส่วนมีภาวะ   ทุพโภชนาการและขาดแคลนอาหาร เงินเดือนของประชากรที่ยากจนในจังหวัดเพชรบูรณ์มีเงินเดือนต่ำกว่าระดับประเทศ (2,100 บาท/เดือน)   1. ผู้ปกครองนักเรียนไปประกอบอาชีพต่างพื้นที่  ทำให้ทิ้งนักเรียนอาศัยอยู่กับญาติ หรือบุคคลอื่นที่ไม่ใช่บิดา มารดา 2. ผู้สัดส่วนหนี้ในระบบต่อหนี้ทั้งหมด ร้อยละ 93.97 (ลำดับที่ 69) 3. ปีการศึกษาเฉลี่ยของจังหวัดเพชรบูรณ์ 7.2 (ลำดับที่ 64 ของประเทศ) 4. นักเรียนด้อยโอกาส 84.35% ของนักเรียนทั้งหมด (ลำดับที่ 62 ของประเทศ) 5. จำนวนนักเรียนพิการเรียนร่วมเฉลี่ยต่อโรงเรียน ร้อยละ 3.68 (ลำดับที่ 54 ของประเทศ) 6. อัตราเด็กที่อยู่ในการคุมประพฤติเฉลี่ย 1.73 ต่อเด็ก 1,000 คน (ลำดับที่ 62 ของประเทศ) |